
     REPUBLIKA HRVATSKA
BRODSKO-POSAVSKA ŽUPANIJA
    OPĆINA STARA GRADIŠKA
                NAČELNIK

KLASA: 940-01/26-01/007
URBROJ: 2178-24-01-26-1
Stara Gradiška, 27. srpnja 2026. godine

Na temelju članka 50. stavak 2. Zakona o upravljanju i održavanju zgrada („Narodne novine” br. 152/24 i 47/26) i članka 47. Statuta Općine Stara Gradiška („Službeni vjesnik Brodsko-posavske županije“ br. 14/09 i "Službeni vjesnik Općine Stara Gradiška" br. 1/11, 1/13, 4/18, 6/18 - pročišćeni tekst, 1/21 i 3/25) načelnik Općine Stara Gradiška raspisuje
JAVNI POZIV
za prikupljanje ponuda za imenovanje prinudnog upravitelja

I. Predmet Javnog poziva:
Prikupljanje ponuda za imenovanje prinudnog upravitelja stambenih zgrada za koju suvlasnici nisu izabrali upravitelja sukladno odredbama Zakona o upravljanju i održavanju zgrada („Narodne novine” br. 152/24 i 47/26; dalje u tekstu: Zakon) i to za zgrade na adresi Stara Gradiška, Cvjetni trg 1, 2, 3 i 4, koje su izgrađene na k.č.br. 184/18, 184/17, 184/16 i 184/15, sve u k.o. Uskoci.
Pozivaju se sve pravne i fizičke osobe registrirane za obavljanje djelatnosti upravljanja nekretninama, koje imaju uvjete propisane Zakonom, da podnesu ponudu za obavljanje poslova prinudnog upravitelja.

II. Prihvatljivi ponuditelji:
Ponudu na Javni poziv mogu podnijeti sve fizičke i pravne osobe koje ispunjavaju sljedeće uvjete:
- da su registrirane za obavljanje djelatnosti upravljanja zgradama,
- da obavljaju poslove upravitelja zgrada najmanje u jednoj zgradi na području Općine Stara Gradiška,
- da nemaju duga po osnovi poreza i doprinosa te drugih javnih davanja o kojima evidenciju vodi Porezna uprava,
- da nemaju dugovanja prema Općini Stara Gradiška.
Prihvatljivost ponuditelja utvrđuje se temeljem dostavljenih vjerodostojnih isprava iz točke III. ovog Javnog poziva.

III. Sadržaj ponude:
Ponuda mora sadržavati:
1. [bookmark: _Hlk230352140]podatke o ponuditelju: ime i prezime odnosno naziv, adresu i OIB podnositelja ponude,
2. ispravu o upisu u sudski/obrtni ili drugi odgovarajući registar ili odgovarajući izvadak iz registra, ne stariji od 3 mjeseca od dana objave Javnog poziva,
3. izvadak iz registra upravitelja zgrada (RUZ) ili izvadak iz registra zajednica suvlasnika (RZS), ne stariji od 30 dana od dana objave Javnog poziva,
4. potvrdu nadležne Porezne uprave da podnositelj ponude nema nepodmirenih dospjelih poreznih obveza i/ili doprinosa za mirovinsko i zdravstveno osiguranje, ne starija od 30 dana od dana objave Javnog poziva,
5. potvrdu Općine Stara Gradiška da je podnositelj ponude ispunio obvezu plaćanja svih dospjelih obveza prema Proračunu Općine Stara Gradiška, ne starija od 30 dana od dana objave Javnog poziva,
6. [bookmark: _Hlk230352212]izjavu ponuditelja kojom izjavljuje da prihvaća obavljanje poslova prinudnog upravitelja s dužnostima i ovlastima iz Zakona i zakona kojim se uređuje vlasništvo i druga stvarna prava u dijelu koji se odnosi na upravljanje nekretninama te drugih propisa kojima je regulirano upravljanje nekretninama.
7. iznos naknade prinudnog upravitelja po m2 posebnog dijela nekretnine.
Ponuda mora biti potpisana/ovjerena od strane ovlaštene osobe ponuditelja.


IV. Ponude na ovaj Javni poziv podnose se u zatvorenoj omotnici poštom preporučeno ili neposredno na adresu: Općina Stara Gradiška, Trg hrvatskih branitelja 1, 35435 Stara Gradiška, s naznakom: „Ponuda za imenovanje prinudnog upravitelja – ne otvarati“ u roku od 15 dana od dana objave Javnog poziva na mrežnim stranicama i oglasnoj ploči Općine Stara Gradiška, odnosno do 11. kolovoza 2026. godine.
Javni poziv objavljen je na mrežnim stranicama i oglasnoj ploči Općine Stara Gradiška 27. srpnja 2026. godine.
Nepravovremene i nepotpune ponude, kao i ponude koji nisu potpisane ili nisu potpisane od strane ovlaštene osobe, neće se razmatrati.

V. Kriterij za odabir ponuditelja:
Kriterij za odabir ponuditelja je najniže ponuđena cijena naknade.

VI. Općinski načelnik Općine Stara Gradiška imenovat će Povjerenstvo za otvaranje i pregled ponuda (dalje u tekstu: Povjerenstvo) prijavljenih na ovaj Javni poziv.
Povjerenstvo otvara zaprimljene ponude, provjerava je li dostavljena dokumentacija kojom se dokazuju uvjeti, utvrđuje pravovremenost i potpunost ponude te utvrđuje prihvatljivost ponude.
Povjerenstvo na temelju pregleda ponuda utvrđuje prijedlog za imenovanje prinudnog upravitelja za zgrade iz ovog Javnog poziva.

VII. Rješenje o imenovanju prinudnog upravitelja donijet će općinski načelnik na prijedlog Povjerenstva. 
Protiv rješenja o imenovanju prinudnog upravitelja ne može se izjaviti žalba, ali se može pokrenuti upravni spor.

VIII.
Prinudni upravitelj zgrade na temelju rješenja upravlja zgradom s pravima i obvezama upravitelja, dok zgradu na upravljanje ne preuzme novoizabrani upravitelj zgrade.
Općinski načelnik će rješenjem ukinuti rješenje o prinudnom upravitelju ako:
- suvlasnici sklope ugovor o upravljanju u skladu sa Zakonom,
- prinudni upravitelj zgrade ne upravlja zgradom u skladu sa Zakonom.
U slučaju ako prinudni upravitelj zgrade ne upravlja zgradom u skladu sa Zakonom, gradonačelnik će rješenjem odrediti novog prinudnog upravitelja zgrade.
Protiv rješenja kojim se ukida rješenje o prinudnom upravitelju ne može se izjaviti žalba, ali se može pokrenuti upravni spor.

IX.
Općina Stara Gradiška zadržava pravo neprihvaćanja niti jedne ponude i pravo poništenja ovog Javnog poziva u bilo koje vrijeme i pri tome ne snosi nikakvu odgovornost prema ponuditeljima niti je obvezna objasniti razloge takve odluke.

